בעיות מפתח ופרספקטיבות".
המעבדה לבטיחות ואיכות מזון מצוידת במכשור מגוון הכולל מערכות כרומוטוגרפיה וספקטרוסקופיה מהמתקדמות ביותר ומבחר ציוד לטחינה, ייבוש, זיקוק, מיצוי וטיטרציה. מכשור זה והניסיון הרב שנצבר במעבדה, מאפשרים ללקוחותינו ליהנות מבדיקות מקצועיות, מהירות ואמינות למוצרי בשר, תחליפי בשר, מוצרי חלב וסויה, מוצרי מאפה, תבלינים ושמנים וכן תערובות דגנים, קמחים ומספוא לבעלי חיים. המעבדה משמשת כמעבדת הבית של מועצת הצמחים - ענף הזית, האחראית על בדיקת איכות וטוהר של שמני זית.
מעבדת איכות הסביבה של מעבדות מילודע & מיגל מתמחה בבדיקות כימיות ובניטור שוטף של שפכים סניטריים, שפכים תעשייתיים, קולחים, מים, בוצה וקרקעות. המעבדה פועלת תחת סטנדרטים של אבטחת איכות ומשתתפת בקביעות במבחני השוואה בינלאומיים, המעידים על כשירותה לספק תוצאות מהימנות. כמו כן, מעמידה המעבדה לשרות לקוחותיה צוות דוגמים מוסמכים ומוכרים ע”י הרשות להסמכת מעבדות ומשרד הבריאות. הדיגום ניתן בפריסה ארצית והדוגמאות מובלות בקירור מבוקר למעבדה.
המעבדה לאביזרים רפואיים ופרמצבטיקה של מעבדות מילודע & מיגל מתמחה בביצוע מגוון בדיקות מיקרוביולוגיות לאביזרים רפואיים, קוסמטיקה ותמרוקים, אריזות ובדיקות סביבה נוספות. צוות המעבדה עורך בדיקת משטחים, ידי עובדים ואוויר במפעלים שונים ובחדרים נקיים, לצורך אבטחת איכות וניטור ומסייע בכתיבת נהלים ודרישות למוצרים.
המעבדה לפרויקטים מיוחדים במעבדות מילודע & מיגל מתמחה במתן פתרונות לבדיקות מיוחדות שאינן שגרתיות, במתן מענה לבעיות בתעשייה: בתהליך, במוצר ובחומרי הגלם, איתור כשלים במערכות מגוונות, איתור וזיהוי שינויים בחומרי גלם, במוצרים ובדגימות מכל סוג וסיוע בהבנת תופעות בכל תחום.